
CENTRALNI URED STRANKE

SREDIŠNJI URED STRANKE

ЦЕНТРАЛНИ УРЕД СТРАНКЕ

ZB-06-00-308/13
Sarajevo, 20.09.2013.
Poziv medijima na press konferenciju
Ostalo je još devet dana novog Boljitkovog roka HDZ-ovima, SDP-u, SBB-u, SNSD-u i SDS-u da započnu proces implementacije presude Sejdić-Finci, jer u suprotnom Boljitak će organizovati protestna okupljanja u svim većim centrima BiH. 
Organizacija protesta, aktuelna politička situacija u cijeloj BiH i osvrt na ponuđene prijedloge koji se posljednjih dana plasiraju u javnosti, za što hitniju implementaciju presude Sejdić-Finci, biti će neke od tema koje će u subotu, 21.09.2013. u Bihaću razmatrati Predsjedništvo Narodne stranke Radom za boljitak na 62. redovnoj sjednici.

O zaključcima i stavovima donesenim na sjednici, javnost će na press konferenciji, izvijestiti predsjednik Boljitka i zastupnik u ZD Parlamenta BiH, Mladen Ivanković Lijanović, u subotu, 21.09.2013. godine u 13.00 sati u sali Hotela Kostelski buk, ul. Kostela bb.
Također, medijima će se obratiti i Boljitkov dopredsjednik iz reda hrvatskog naroda, dopremijer i ministar poljoprivrede, vodoprivrede i šumarstva u Vladi FBiH, Jerko Ivanković Lijanović i ovom prilikom javnosti predočiti trenutno stanje u Vladi FBiH, kao i ekonomsku situaciju u FBiH s naglaskom na stanje u poljoprivredi i probleme sa kojima se susreću poljoprivredni proizvođači.
Pozivamo vas da nakon završene sjednice Predsjedništva Boljitka, popratite press konferenciju, koja će biti održana u 13.00 sati u sali Hotela Kostelski buk, ul. Kostela bb. i izvijestite javnost o stavovima čelnika Narodne stranke Radom za boljitak.
NAPOMENA: Fotografije i inserte sa sjednice Predsjedništva možete zabilježiti u 12.50 sati.
Osoba za sve dodatne informacije i koordinaciju je Emina Trhulj, mob: 063 043 354
Ured za odnose s javnošću

